CELEX: 62009FN0096
Language: sk
Date: 2010-03-26 00:00:00
Title: Vec F-96/09: Žaloba podaná 26. marca 2010 — Cuallado Martorell/Komisia

5.6.2010   
            
            
               SK
            
            
               Úradný vestník Európskej únie
            
            
               C 148/54
            
         Žaloba podaná 26. marca 2010 — Cuallado Martorell/Komisia
   (Vec F-96/09)
   2010/C 148/95
   Jazyk konania: španielčina
   
      Účastníci konania
   
   
      Žalobkyňa: Eva Cuallado Martorell (Augsburg, Nemecko) (v zastúpení: M. Díez Lorenzo, advokát)
   
      Žalovaná: Európska komisia
   
      Predmet a opis sporu
   
   Zrušenie rozhodnutí o nepripustení žalobkyne na ústnu skúšku verejného výberového konania EPSO/AD/130/08 o odopretí prístupu k opraveným písomným skúškam, ako aj zrušenie s retroaktívnym účinkom zoznamu úspešných uchádzačov o zamestnanie ako právnik lingvista španielskeho jazyka
   
      Návrhy žalobkyne
   
   
               —
            
            
               zrušiť rozhodnutie zo 14. septembra 2009, ktorým EPSO odmietol poskytnúť žalobkyni kópiu jej písomných skúšok a správu o jej individuálnom hodnotení s oznámením dôvodov, ktoré viedli výberovú komisiu k tomu, aby jej z poslednej písomnej skúšky c) udelila vylučujúcu známku 18/40, a nebola zohľadnená jej žiadosť o pripustenie na ústnu skúšku verejného výberového konania EPSO/AD/130/08,
            
         
               —
            
            
               zrušiť rozhodnutie z 23. júla 2009, ktorým jej EPSO oznámil, že trvá na jej vylučujúcej známke 18/40 z poslednej písomnej skúšky c) a bolo zamietnuté jej pripustenie na ústnu skúšku verejného výberového konania EPSO/AD/130/08, ktorého cieľom bolo zostaviť zoznam úspešných uchádzačov o zamestnanie ako právnik lingvista španielskeho jazyka,
            
         
               —
            
            
               zrušiť zoznam úspešných uchádzačov uverejnený napriek námietke, a to s retroaktívnymi účinkami od dátumu jeho uverejnenia,
            
         
               —
            
            
               zaviazať Európsku komisiu na náhradu trov konania.